REPUBLIKA SRBIJA

NARODNA SKUPŠTINA

Odbor za dijasporu i Srbe u regionu

09 Broj:06-2/22-13

24. januar 2013. godine

B e o g r a d

Z A P I S N I K

sa Osme sednice Odbora za dijasporu i Srbe u regionu

U utorak, 22. januara 2013. godine, u prostorijama Doma Narodne skupštine, u sali 3. sa početkom u 10,30 časova, održana je Osma sednica Odbora za dijasporu i Srbe u regionu.

Sednici Odbora prisustvovalo je devet narodnih poslanika, članova i zamenika članova Odbora: Aleksandar Čotrić, predsednik; Janko Veselinović, član, Miodrag Stojković, član; Vesna Stepić, zamenik člana; dr Dijana Vukomanović, član, ; Petar Petković, član; Sanja Jefić Branković, član; Ana Novković, član; Milorad Stošić, član.

Opravdano odsutni: prof dr Marko Atlagić, član; Dušica Nikolić, član; Aleksandra Đurović, član; Miodrag Linta, član i Milan Lapčević, član.

Sednici nisu prisustvovali: Sanja Čeković, član i Nevena Stojanović, član.

Sednicom je predsedavao predsednik Odbora za dijasporu i Srbe u regionu Aleksandar Čotrić, koji je na početku sednice konstatovao kvorum i na njegov predlog jednoglasno je usvojen sledeći:

**D n e v n i r e d**

- Usvajanje zapisnika sa Sedme sednice Odbora za dijasporu i Srbe u regionu

1.Određivanje člana Odbora koji će učestvovati u radu međuresorne radne grupe za izradu Nacrta zakona o izmenama i dopunama Zakona o dijaspori i Srbima u regionu

2. Odluka o održavanju javnog slušanja

3. Informacija o poseti predsednika Odbora Aleksandra Čotrića i člana Odbora Aleksandre Đurović SR Nemačkoj od 14.-17. decembra 2012. godine

4.Razno

Povodom prve tačke dnevnog reda za člana Međuresorne radne grupe za izradu Nacrta zakona o izmenama i dopunama Zakona o dijaspori i Srbima u regionu izabran je Aleksandar Čotrić, predsednik Odbora.

Povodom druge tačke dnevnog reda u skladu sa čl. 83. i 84. Poslovnika Narodne skupštine doneta je jednoglasna Odluka da se 14. februara 2013. godine održi javno slušanje na temu: „Politička i druga prava Srba u regionu“. Javno slušanje će se održati u Maloj sali Doma Narodne skupštine, Trg Nikole Pašića 13. sa početkom u 12,00 časova. Pored članova Odbora za dijasporu i Srbe u regionu, na javno slušanje se pozivaju predsednici poslaničkih grupa, predsednik i članovi Odbora za spoljne poslove, Odbora za obrazovanje, nauku, tehnološki razvoj i informatičko društvo, Odbora za kulturu i informisanje, Odbora za ljudska i manjinska prava i ravnopravnost polova i drugi zainteresovani narodni poslanici. Na javno slušanje se pozivaju da uzmu učešće: predsednik Narodne skupštine (u slučaju njegove sprečenosti potpredsednik Narodne skupštine), direktor i predstavnici Kancelarije za saradnju sa dijasporom i Srbima u regionu Vlade Republike Srbije, nadležni ministri, odnosno predstavnici koji oni odrede, prvenstveno zbog teme iz sledećih ministarstava: Ministarstva za spoljne poslove, Ministarstva za unutrašnje poslove, Ministarstva za prosvetu, nauku i tehnološki razvoj i Ministarstva kulture i informisanja, a čiji su ministri članovi Saveta za Srbe u regionu u skladu sa Zakonom o dijaspori i Srbima u regionu, zbog čega se ovom prilikom poziva i predstavnik Kabineta predsednika Republike Srbije; zatim istaknuti predstavnici Srba u regionu; ambasadori tih zemalja regiona u Srbiji, predstavnici nevladinog sektora, koji se bave ovom temom; eksperti iz oblasti vezane za temu i predstavnici međunarodnih organizacija u Srbiji.

Povodom treće tačke dnevnog reda, a imajući u vidu da je Izveštaj o putu dostavljen blagovremeno svim članovima na upoznavanje, pristupilo se glasanju i jednoglasno usvojena informacija vezana za ovu tačku dnevnog reda.

Pod tačkom razno predsednik Odbora Aleksandar Čotrić je obavestio članove Odbora da će sekretar Odbora Vesna Matić Vukašinović kao pridruženi član učestvovati u radu međuresorne radne grupe za izradu Nacrta zakona o izmenama i dopunama Zakona o dijaspori i Srbima u regionu.

Zapisnik sa sedme sednice Odbora je jednoglasno usvojen.

Sednica je počela u 10,30, a završila u 11,00 časova.

SEKRETAR PREDSEDNIK

-------------------------------------- ----------------------------------

Vesna Matić Vukašinović Aleksandar Čotrić